Ungal d tawsit yesɛan azal dameqran deg tsekla , ɣef waya ad d naf dakken ungal aqbayli yebda yettaṭṭaf amkan-is deg tsekla taqbaylit acku ar taggara agi ddeqs n wungalen iqbayliyen id yefɣen a ladɣa deg lqarn agi wis 20 mbaɛd tafsut imaziɣen (tafsut tabarkant) d aneḍruy yesɛan azal dameqran deg unarni n ungal aqbayli , s tawsit tamaynut deg tsekla tamaziɣt yettwarun , ungal aqbayli yessaweḍ ad yeṭṭef amkan-is deg tsekla tamaziɣt waya ur dyusi ara s leshala maca yusa-d ilmend n yemyura yerran lwelha-nsen ɣer tira , ungal amezwaru yettwarun s teqbaylit yettuɣal ɣer yiseggasen n 40 s ufus n umaru Ath Ali .B imi yura aḍris imu yrfka isem n Lwali n udrar , acu kan llan wid id yeqqaren dakken aḍris agi n Ath Ali .B mačči d netta i d ungal amezwaru deg tsekla taqbaylit acku amyaru i yuran aḍris-a ur sisemma ara ungal isemma-as aḍris dacu kan llan kra n yinagmayen nnan-d dakken aḍris-a Lwali n udrar nezmer at neḥseb am wakken d ungal acku yesɛa limarat it id yessebganen dakken d ungal mačči daḍris menwala , maca kan deg yiseggasen n 40 dassawen ulac ayen d yefɣen dungal ayagi yettuɣal ɣer liḥala ideg tella tettidir deg-s tmurt n Lezzayer akked d tmetti tazzayrit tallit anda yeḥkem weɛdaw afransis , akken id tenna Galand P.P deg wawal-is : ma yella ur nwala ara ula d yiwen wungal s tmaziɣt ayagi yettuɣal ɣer wuguren n tmetti mačči ɣer lexṣaṣ n wid iqedcen deg uḥric n tsekla  , acku dtallit anda yettnadi umdan ɣef tlelli n tmurt-is ur yettunefk ara ɣur-s lweqt i tira n wungalen .